SK Úradný vestník Európskej únie C 293/1

SPRÁVA O FINANČNEJ ČINNOSTI V ROKU 2010

Oddiel II – Európska rada a Rada

2011/C 293/01

OBSAH

1. ZHRNUTIE

2. ÚVOD

3. CIELE A ROZPOČET NA ROZPOČTOVÝ ROK 2010

3.1. Hlavné administratívne ciele

3.2. Zostavenie rozpočtu Európskej rady a Rady v roku 2010

3.2.1. Spoločná rozpočtová štruktúra

3.2.2. Dodatočné rozpočtové prostriedky v súvislosti s Lisabonskou zmluvou

3.2.3. Rozpočet na rok 2010

3.2.4. Rozpočet na rok 2010 a okruh 5 finančného výhľadu rozpočtu EÚ

4. CELKOVÝ PREHĽAD PLNENIA ROZPOČTU V ROKU 2010

4.1. Činnosti a ciele v roku 2010

4.1.1. Činnosti Európskej rady a Rady v roku 2010

4.1.2. Dosiahnutie administratívnych cieľov v roku 2010

4.2. Príjmy

4.2.1. Príjmy, ktoré vznikli v roku 2010

4.2.2. Príjmy, ktoré vznikli pred rokom 2010

4.3. Výdavky v roku 2010

4.3.1. Prehľad plnenia rozpočtu v rokoch 2004 – 2010

4.3.2. Čerpanie rozpočtových prostriedkov podľa kategórií v roku 2010

4.3.3. Úpravy rozpočtu v roku 2010

4.4. Prenesené rozpočtové prostriedky

4.4.1. Čerpanie rozpočtových prostriedkov prenesených z roku 2009

4.4.2. Rozpočtové prostriedky prenesené z roku 2010 do roku 2011

4.5. Pripísané príjmy

4.5.1. Pripísané príjmy, ktoré vznikli pred rokom 2010

4.5.2. Pripísané príjmy, ktoré vznikli v roku 2010

1. ZHRNUTIE

Rok 2010 bol rokom zásadnej zmeny v oddieli II rozpočtu EÚ. V dôsledku nadobudnutia platnosti Lisabonskej zmluvy sa do tohto oddielu zahrnuli dodatočné výdavky, ktoré sa očakávajú v súvislosti s fungovaním Európskej rady.

Opravným listom k predbežnému návrhu rozpočtu Rady na rozpočtový rok 2010 (dokument 15639/1/09) sa do oddielu II rozpočtu EÚ pridala technická rezerva vo výške 25 miliónov EUR na vykonávanie činnosti Európskej rady a jej predsedu.

Aj Generálny sekretariát Rady (GSR) sa počas roka 2010 organizačne pripravil na dôsledky vyplývajúce z vytvorenia Európskej služby pre vonkajšiu činnosť. GSR k 1. januáru 2011 presunul do tejto novej organizácie Európskej únie 411 pracovných miest a 80 miliónov EUR.

GSR zároveň pokračoval v modernizácii svojej administratívy zavedením zlepšení v pracovnom prostredí, v IT a vo finančnom hospodárení. Pokračoval aj v stavebnom projekte týkajúcom sa budovy Résidence Palace, ktorá sa má v roku 2014 zmeniť na sídlo Európskej rady a miesto konania zasadnutí Rady.

Rozpočet Európskej rady a Rady na rok 2010 sa zostavil vo výške 633,6 milióna EUR. Ku koncu rozpočtového roka 2010 sa použila suma 592,9 milióna EUR (čo zodpovedá miere plnenia vo výške 93,6 %).

Hlavnými dôvodmi pre nevyčerpanie sumy vo výške 40,7 milióna EUR sú:

— menšia potreba tlmočenia (9,1 milióna EUR),

— neobsadené pracovné miesta a nižšie mzdové náklady (8,7 milióna EUR),

— nevyčerpané prostriedky určené na cestovné výdavky delegácií v hlave II (6,9 milióna EUR),

— nevyužitie rezervy (6 miliónov EUR),

— odklad niektorých projektov v oblasti IT v hlave III, ako napríklad projektu SESAME (2,8 milióna EUR),

— menšie potreby súvisiace so zariaďovaním budov Rady (1,9 milióna EUR) a úspory nákladov na misie (0,9 milióna EUR).

Zo súm v celkovej výške 41,1 milióna EUR prenesených z roku 2009 do roku 2010 sa vyčerpalo spolu 34,2 milióna EUR. Prenesené sumy by sa bez ohľadu na rôzne dôvody (napr. nevykonanie prác/nedodanie tovaru/neposkytnutie služieb, nefakturovanie Generálnemu sekretariátu Rady) mali v budúcnosti čerpať vo vyššej miere. Tým by sa znížilo riziko používania rozpočtu nasledujúceho roka na krytie výdavkov z minulosti.

Príjmové operácie GSR boli v roku 2010 vo výške 100,5 milióna EUR. Z tejto sumy sa počas rozpočtového roka získalo 92,9 milióna EUR a zvyšok sa získa v roku 2011.

Hlavná časť (60,6 milióna EUR alebo 65 %) týchto získaných príjmov pochádza z daní, odvodov a poplatkov Spoločenstva, ktoré sa vybrali od zamestnancov GSR v roku 2010. Suma 31,1 milióna EUR získaná v roku 2010 súvisí s rôznymi administratívnymi operáciami a suma 1,1 milióna EUR súvisí s rôznymi príspevkami a platbami vrátenými na základe dohôd Spoločenstva. V posledných dvoch prípadoch sa sumy použili zväčša na financovanie konkrétnych položiek výdavkov (pripísané príjmy).

Väčšina súm pripísaných príjmov (76 %) sa týka cestovných výdavkov delegácií: suma vo výške 24,3 milióna EUR sa získala od členských štátov na základe ich vyhlásení o čerpaní prostriedkov na cestovné výdavky v roku 2009. Niektoré členské štáty zaplatili okrem toho ešte sumu spolu vo výške 2,2 milióna EUR na tlmočenie navyše do/z ich vlastného jazyka.

GSR mal v roku 2010 k dispozícii pripísané príjmy vo výške 41,7 milióna EUR, ktoré vznikli pred rokom 2010. Do konca rozpočtového roka sa použila suma vo výške 40 miliónov EUR.

2. ÚVOD

V súlade s článkom 128 nariadenia o rozpočtových pravidlách vychádza táto správa z účtovnej závierky za rok 2010, zo zistení uvedených vo výročných správach o činnosti vypracovaných povoľujúcimi úradníkmi Rady a z informácií o plnení rozpočtu získaných z finančného systému Rady.

Správa je aj v súlade s povinnosťami vyplývajúcimi z článku 122 nariadenia o rozpočtových pravidlách a z článku 185 nariadenia o vykonávacích pravidlách, keďže uvádza prehľad rozpočtového a finančného hospodárenia Rady v roku 2010.

V kapitole 3 je opísaný rámec, v ktorom bol rozpočet na rok 2010 zostavený, a v kapitole 4 je uvedený prehľad plnenia rozpočtu v roku 2010.

Plnenie rozpočtu v roku 2010 podľa jednotlivých rozpočtových riadkov sa uvádza v tabuľke v prílohe.

3. CIELE A ROZPOČET NA ROZPOČTOVÝ ROK 2010

3.1. Hlavné administratívne ciele

Hlavnými administratívnymi cieľmi Generálneho sekretariátu Rady (ďalej len „GSR“) na rok 2010 bolo:

— Zabezpečiť efektívne začatie činnosti a fungovanie Európskej rady a práce jej predsedu.

— Dosiahnuť ďalší pokrok v oblasti modernizácie administratívy. Generálny sekretariát zaviedol ambiciózny program na zvýšenie kvality svojej organizácie. Rôzne iniciatívy majú alebo budú mať vplyv na rozpočet (pokiaľ ide o investičné náklady, aj o úspory vyplývajúce zo zvýšenej efektívnosti).

— Pokračovať vo výstavbe budovy Résidence Palace, ktorá by sa mala dokončiť do roku 2014.

— Prispôsobiť organizáciu GSR vytvoreniu Európskej služby pre vonkajšiu činnosť.

3.2. Zostavenie rozpočtu Európskej rady a Rady v roku 2010

3.2.1. Spoločná rozpočtová štruktúra

Keďže Európskej rade bude pomáhať Generálny sekretariát Rady (článok 235.4 ZFEÚ), výdavky na jej fungovanie sa uvádzajú v rozpočtovej štruktúre spoločnej s Radou (oddiel II rozpočtu Európskej únie) (1).

Vytvorenie Európskej rady ako inštitúcie má pre oddiel II rozpočtu EÚ v zásade dva dôsledky:

— vymenovanie predsedu Európskej rady a organizácia priamej podpory, ktorá sa mu poskytuje (kancelária predsedu),

— zostavovanie rozpočtov pre samity v rozpočte EÚ; výdavky spojené so samitmi predtým platil príslušný predsedajúci členský štát.

3.2.2. Dodatočné rozpočtové prostriedky v súvislosti s Lisabonskou zmluvou

Opravným listom k predbežnému návrhu rozpočtu Rady na rozpočtový rok 2010 (dokument 15639/1/09) sa do oddielu II rozpočtu EÚ (Európska rada, a Rada) pridala technická rezerva vo výške 25 miliónov EUR.

Technická rezerva vo výške 25 miliónov EUR vychádza z odhadov požiadaviek potrebných na účinné začatie činnosti Európskej rady a jej predsedu.

Rozdelenie odhadovaných dodatočných súm je uvedené v tabuľke 1.

Tabuľka 1

Dodatočné rozpočtové prostriedky v súvislosti s Lisabonskou zmluvou

(v mil. EUR) Určenie Suma Európska rada 12,1 Samity 6,5 Stretnutie s tretími krajinami 2,5 Posilnenie infraštruktúrys GSR 3,1 Predseda Európskej rady 6,0 Predseda 1,5 Kancelária predsedu a bezpečnosť 4,5 Spolurozhodovanie 1,9 Rezerva 5,0 Súčet 25,0

Z rezervy vo výške 25 miliónov EUR sa 12,1 milióna EUR použilo na krytie nákladov, ktoré vznikli pri organizovaní samitov (čo predtým financovali členské štáty vykonávajúce rotujúce predsedníctvo), a na iné zasadnutia Európskej rady. Suma 6 miliónov EUR sa plánovala na krytie nákladov týkajúcich sa zamestnancov a prevádzkových nákladov predsedu Európskej rady a jeho kancelárie.

Na krytie nákladov Rady vyplývajúcich zo zvýšenia objemu prác v rámci spolurozhodovacieho postupu (napr. príprava právnych predpisov, írske preklady) sa predpokladala suma 1,9 milióna EUR.

A nakoniec, suma 5 miliónov EUR sa uložila do rezervy na nepredvídané výdavky na krytie neplánovaných požiadaviek novej inštitúcie a jej predsedu.

3.2.3. Rozpočet na rok 2010

Celkový rozpočet Európskej rady a Rady na rok 2010 bol zostavený vo výške 633,6 milióna EUR.

Na zvýšení o 30,7 milióna EUR (5,1 %) v porovnaní s rozpočtom na rok 2009 sa podieľali tieto položky:

— 25 miliónov EUR v dôsledku Lisabonskej zmluvy,

— nominálne zvýšenie o 12,9 milióna EUR (2),

— zníženie rozpočtu o 7,2 milióna EUR v reálnej hodnote.

Na riešenie dôsledkov Lisabonskej zmluvy sa plán pracovných miest Európskej rady a Rady zvýšil pre rok 2010 o 60 pracovných miest: 32 pracovných miest (dočasní zamestnanci) pre kanceláriu predsedu Európskej rady a 28 pracovných miest (trvalé pracovné miesta) na posilnenie rôznych služieb GSR, konkrétne riaditeľstva pre tlač a komunikáciu, riaditeľstva pre protokol a konferencie, riaditeľstva pre infraštruktúry, ako aj riaditeľstva pre všeobecné politické otázky. Požiadavky z ostatných útvarov GSR v súvislosti so zamestnancami sa riešili presunmi.

V tabuľke 2 je uvedený prehľad zostavenia rozpočtu na rok 2010 podľa jednotlivých kategórií. V počiatočnom návrhu rozpočtu (bez dôsledkov Lisabonskej zmluvy) sa uvádzalo celkové zvýšenie o 1, 2 %. Vo väčšine kategórií došlo v porovnaní s rokom 2009 k zníženiu, a k zvýšeniu v príslušných kategóriách došlo v zásade len na základe rozhodnutia Rady o mzdových úpravách na rok 2009. Rezerva vo výške 2,5 milióna EUR (3) sa stanovila na úrovni predchádzajúcich rokov.

Tabuľka 2

Rozpočet Európskej rady a Rady na rok 2010 v porovnaní s rozpočtom Rady na rok 2009 (podľa kategórií)

(v EUR) Kategória Rozpočet 2009 Rozpočet 2010 bez zmluvy Dôsledky zmluvy (4) Rozpočet 2010 so zlumou Rozdiel v % (bez zmluvy) Rozdiel v % (bez zmluvy) 1 2 3 4 5 = 2/1 6 = 4/1 Plán stavu zamestnancov 311 521 000 318 219 000 5 751 000 323 970 000 2,2 % 4,0 % Ostatné výdavky zamestnancov 22 612 000 21 225 000 2 287 000 23 512 000 –6,1 % 4,0 % Budovy (hlava II) 37 962 000 37 517 000 2 400 000 39 917 000 –1,2 % 5,1 % Počítačové systémy (hlava II) 34 097 000 34 048 000 1 469 000 35 517 000 –0,1 % 4,2 % Náklady na tlmočenie 90 456 000 91 697 000 1 043 000 92 740 000 1,4 % 2,5 % Cestovné výdavky delegácií 36 071 000 36 792 000 — 36 792 000 2,0 % 2,0 % Úradný vestník 7 373 000 5 115 000 — 5 115 000 –30,6 % –30,6 % Hlava III 34 310 000 35 939 000 — 35 939 000 4,7 % 4,7 % Skupina pre reflexiu 1 060 000 533 000 — 533 000 –49,7 % –49,7 % Rôzne (hlava II) 10 950 000 11 467 000 7 050 000 18 517 000 4,7 % 69,1 % Rezerva 1 440 000 2 500 000 3 500 000 6 000 000 73,6 % 316,7 % Súčet (bez nadobudnutí) 587 852 001 595 052 002 23 500 000 618 552 002 1,2 % 5,2 % Nadobudnutie nehnuteľného majetku 15 000 000 15 000 000 — 15 000 000 — 0,0 % Celkový súčet 602 852 000 610 052 000 23 500 000 633 552 000 1,2 % 5,1 %

3.2.4. Rozpočet na rok 2010 a okruh 5 finančného výhľadu rozpočtu EÚ

V tabuľke 3 je uvedený prehľad vývoja oddielu II rozpočtu EÚ v rokoch 2005 – 2010. Vývoj rozpočtu Rady bol v rokoch 2005 a 2006 podobný vývoju okruhu 5 finančného výhľadu.

Tabuľka 3

Vývoj oddielu II rozpočtu EÚ (Európska rada a Rada) v rámci okruhu 5 finančného výhľadu v rokoch 2005 – 2010

2005 2006 2007 2008 2009 (5) 2010 v mil. EUR zmena v mil. EUR zmena v mil. EUR zmena v mil. EUR zmena v mil. EUR zmena v mil. EUR zmena Okruh 5 6 360 3,3 % 6 708 5,5 % 7 115 6,1 % 7 457 4,8 % 7 603 2,0 % 7 962 4,7 % Európska Rada a Rada/rozpočet Rady 563 3,9 % 592 5,2 % 594 0,3 % 595 0,2 % 603 1,3 % 634 5,1 % Podiel na okruhu 5 8,9 % 8,8 % –1,1 % 8,3 % –5,7 % 8,0 % –3,6 % 7,9 % –1,3 % 8,0 % 1,3 %

V rokoch 2007, 2008 a 2009 sa v dôsledku obozretného rozpočtového hospodárenia dosiahlo postupné zníženie podielu Rady (z 8,9 % v roku 2005 na 7,9 % v roku 2009).

Obozretné rozpočtové hospodárenie Rady pokračovalo aj v roku 2010, kedy sa mohli dodatočné sumy súvisiace s nadobudnutím platnosti Lisabonskej zmluvy rozpočtovať bez toho, aby sa zvýšil podiel oddielu II rozpočtu EÚ (Európska rada a Rada) v porovnaní s vývojom okruhu 5.

4. CELKOVÝ PREHĽAD PLNENIA ROZPOČTU V ROKU 2010

4.1. Činnosti a ciele v roku 2010

4.1.1. Činnosti Európskej rady a Rady v roku 2010

V správe o finančnej činnosti uvádza GSR niektoré informácie o svojich hlavných činnostiach, ktoré opisujú fungovanie Rady a Európskej rady počas rozpočtového roka.

V tabuľke 4 sa uvádza prehľad vývoja počtu zasadnutí, ktoré pre Európsku radu a Radu organizoval v rokoch 2003 – 2010 Generálny sekretariát Rady. Okrem 4 334„inštitucionálnych“ zasadnutí organizoval GSR ďalších 2 000 interných zasadnutí, školení, seminárov, informačných stretnutí a brífingov a stretnutí s tretími krajinami.

Tabuľka 4

Počet zasadnutí v rokoch 2003 – 2010

Zasadnutia v rámci inštitúcie 2003 2004 2005 2006 2007 2008 2009 2010 Samity (6) 6 5 3 3 3 5 7 7 Zasadnutia Rady 77 76 80 76 68 81 74 78 Coreper 134 128 123 120 106 144 130 122 Pracovné skupiny 4 333 3 971 3 918 4 037 4 183 4 480 4 272 4 272 Súčet 4 550 4 180 4 124 4 236 4 360 4 710 4 483 4 334 Ostatné zasadnutia 2 209 2 392 2 791 2 713 1 735 2 051 2 021 1 996 Celkový súčet 6 759 6 572 6 915 6 949 6 095 6 761 6 504 6 330

Iným kvantitatívnym ukazovateľom činností je počet právnych aktov uverejnených v úradnom vestníku (tabuľka 5). V roku 2010 bolo v úradnom vestníku uverejnených 825 právnych aktov. Malo by sa poznamenať, že objem právnych aktov závisí od finalizácie právneho procesu pred tým, ako sa môžu tieto akty prepracovať do konečného znenia na uverejnenie v úradnom vestníku.

Tabuľka 5

Počet právnych aktov uverejnených v rokoch 2003 – 2010

2003 2004 2005 2006 2007 2008 2009 2010 Právne akty uverejnené v úradnom vestníku 1 045 1 118 1 056 1 317 1 000 1 274 829 825

4.1.2. Dosiahnutie administratívnych cieľov v roku 2010

Dosiahnutie cieľov stanovených na rozpočtový rok 2010 sa dá zhrnúť takto:

— Efektívne začatie činnosti a fungovanie Európskej rady GSR vytvoril nové postupy, usmernenia a pokyny na zabezpečenie rýchleho splnenia nových požiadaviek Európskej rady. GSR s cieľom uľahčiť začatie činnosti Európskej rady uvoľnil od začiatku roka 2010 aj zamestnancov (mise à disposition) pre túto novú inštitúciu.

— Konsolidácia organizácie V roku 2010 prijal GSR 275 úradníkov (216 stálych úradníkov a 59 dočasných zamestnancov). Z Rady v rovnakom čase odišlo 162 úradníkov a 49 dočasných zamestnancov, čo viedlo k čistému zvýšeniu počtu obsadených pracovných miest v pláne stavu zamestnancov Európskej rady a Rady o 64.

— Modernizácia administratívy GSR ako súčasť modernizácie svojej administratívy obnovil svoju aplikáciu pre elektronickú poštu a súvisiacu infraštruktúru tak, aby bola lepšie zosúladená s ostatnými aplikáciami IT, ktoré sa používajú na GSR a v ostatných inštitúciách. GSR zaviedol aj nový systém vnútornej mobility, ktorým sa lepšie zosúladia požiadavky pre pracovné miesta so schopnosťami zamestnancov. Ako reakciu na hospodársku krízu a s cieľom zlepšiť situáciu týkajúcu sa peňažného toku európskych podnikov navrhla Európska komisia v apríli roku 2009 (7), že platby faktúr sa môžu oneskorovať najviac o 30 dní. GSR prispôsobil svoj finančný obeh v roku 2010 tak, aby sa zosúladil s touto smernicou. V roku 2010 sa platby faktúr GSR oneskorovali v priemere o 27 dní.

— Politika v oblasti budov Projekt obnovy budovy Résidence Palace a jej premeny na sídlo Európskej rady a Rady ministrov je v štádiu, keď sa na objekte urobilo 60 % konsolidačných prác. Po ukončení etapy konsolidácie je na druhú polovicu roka 2011 plánované začatie samotných stavebných prác.

— Príprava na prispôsobenie sa dôsledkom vytvorenia Európskej služby pre vonkajšiu činnosť (ESVČ). GSR sa už v roku 2010 organizačne pripravil na uskutočnenie zmien, ktoré so sebou prinieslo vytvorenie ESVČ v roku 2011. V opravnom liste (8) k návrhu rozpočtu na rok 2011 predloženom 17. septembra 2010 sa pre Európsku službu pre vonkajšiu činnosť navrhoval presun zdrojov z Komisie a z Rady. Pokiaľ ide o ľudské zdroje, z rozpočtu Európskej rady a Rady sa v rozpočtovom roku 2011 presúva v pláne pracovných miest 411 pracovných miest v prospech ESVČ, a pokiaľ ide o rozpočtové prostriedky, v prospech ESVČ sa z týchto inštitúcií presúva 79,7 milióna EUR.

4.2. Príjmy

V tabuľke 6 je uvedený prehľad celkového výsledku príjmových operácií v roku 2010. Celkový objem príjmových operácií v oblasti stanovených nárokov, t. j. vydaných príkazov na vymáhanie pohľadávok, bol o 7,7 milióna EUR nižší než v roku 2009. Jedným z najdôležitejších dôvodov vzniku takejto situácie je to, že samity Európskej rady sa už financujú z rozpočtu Európskej rady a Rady, a nie rotujúcimi predsedníctvami (dôsledok vo výške 5 – 6 miliónov EUR ročne).

Tabuľka 6

Prehľad príjmov v roku 2010 (podľa hláv)

(v EUR) Hlava Stanovený nárok Vybrané príjmy Má sa vybrať 4 Rôzne dane, odvody a poplatky Spoločenstva 62 668 445 60 615 777 2 052 668 5 Príjmy z administratívnej činnosti atď. 36 758 666 31 143 022 5 615 644 6 Príspevky a úhrady v rámci dohôd Spoločenstva atď. 1 088 215 1 088 215 7 Úroky z omeškaných platieb 561 561 9 Rôzne príjmy 6 116 4 350 1 765 Súčet 100 522 003 92 851 925 7 670 078

Stanovené nároky (buď prenesené z roku 2009 alebo vytvorené v roku 2010) predstavovali sumu 100,5 milióna EUR. Z tejto sumy sa 92,9 milióna EUR (92 %) získalo v tomto rozpočtovom roku a 7,7 milióna EUR (8 %) sa získa v roku 2011.

4.2.1. Príjmy, ktoré vznikli v roku 2010

Pôvodný odhad príjmov rozpočtu na rok 2010 bol vo výške 54 miliónov EUR (tabuľka 7). Počas tohto rozpočtového roka sa zaznamenali stanovené nároky vo výške 93,9 milióna EUR, z čoho sa získalo 86,7 milióna EUR Zostávajúca suma vo výške 7,2 milióna EUR sa získa v roku 2011.

Tabuľka 7

Príjmy, ktoré vznikli počas roka 2010 (podľa článkov)

(v EUR) Článok Pôvodný odhad príjmov Stanovené nároky Vybrané príjmy Má sa vybrať 400 Výnosy z daní odvádzaných z platov, atď. 25 038 000 23 733 867 23 732 517 1 351 404 Výnosy z mimoriadneho odvodu z platov 2 302 000 3 759 245 3 759 017 229 410 Príspevky zamestnancov do systému dôchodkového zabezpečenia 26 605 000 27 503 786 27 501 115 2 672 411 Prevod alebo odkúpenie dôchodkových práv zamestnancami 6 490 827 4 545 769 1 945 058 500 Výnosy z predaja hnuteľného majetku 6 710 6 710 511 Výnosy z nájmu a podnájmu nehnuteľného majetku 896 838 801 153 95 685 520 Príjmy z investícií, bankové a iné úroky 205 077 204 916 161 550 Príjmy za poskytnuté služby a práce atď. 149 787 129 838 19 949 551 Príjmy od tretích subjektov vo forme poskytnutých služieb alebo vykonaných prác atď. 23 962 19 718 4 243 570 Príjmy plynúce z vrátenia nesprávne vyplatených súm 27 980 702 23 085 971 4 894 731 571 Príjmy účelovo viazané na osobitný účel atď. 573 Ostatné príspevky a náhrady spojené s admin. 2 019 997 1 793 793 226 204 580 Rôzne náhrady 631 Príspevky v rámci schengenského acquis 1 079 340 1 079 340 700 Úroky z omeškaných platieb 561 561 900 Rôzne príjmy 4 350 4 350 Súčet 53 945 000 93 855 050 86 664 768 7 190 282

Kladný rozdiel medzi pôvodným odhadom a stanovenými nárokmi (40 miliónov EUR) vyplýva hlavne:

— z vrátenia časti finančných prostriedkov, ktoré sa vyplatili členským štátom v predchádzajúcich rokoch v rámci financovania cestovných výdavkov delegátov, po vykázaní týchto výdavkov za rok 2009 (24,9 milióna EUR) (článok 570),

— z prevodu dôchodkových práv 105 úradníkov (6,5 milióna EUR) (článok 411),

— z vrátenia platieb členskými štátmi za doplnkové tlmočenie do niektorých jazykov na žiadosť (2,4 milióna EUR) (článok 570),

— z príspevkov ostatných inštitúcií a platieb úradníkov Rady za detské jasle Rady (0,6 milióna EUR) (článok 573),

— z platieb, ktoré európsky dozorný úradník pre ochranu údajov zaplatil za prekladateľské služby Generálneho sekretariátu Rady (0,2 milióna EUR) (článok 573),

— z príspevku na administratívne náklady v rámci schengenského acquis s Islandom a Nórskom (1,1 milióna EUR) (článok 631).

4.2.2. Príjmy, ktoré vznikli pred rokom 2010

Do roku 2010 sa z roku 2009 preniesli nezaplatené príkazy na vymáhanie pohľadávok v celkovej výške 6,7 milióna EUR. Prenesená suma bola takmer o 50 % nižšia ako rok predtým. Ako sa uvádza v tabuľke 8, v roku 2010 bolo vymožených 6,2 milióna EUR (93 %) z nezaplatenej sumy a 0,5 milióna EUR sa prenieslo do roku 2011.

Tabuľka 8

Príjmy, ktoré vznikli pred rokom 2010 (podľa článkov)

(v EUR) Článok Nároky stanovené pred rokom 2010 Vybrané príjmy Má sa vybrať 400 Výnosy z daní odvádzaných z platov atď. 1 735 1 476 260 404 Výnosy z mimoriadneho odvodu z platov 162 155 7 410 Príspevky zamestnancov do systému dôchodkového zabezpečenia 8 329 6 037 2 291 411 Prevod alebo odkúpenie dôchodkových práv zamestnancami 1 170 493 1 069 692 100 800 500 Výnosy z predaja hnuteľného majetku 383 383 511 Výnosy z nájmu a podnájmu nehnuteľného majetku 301 542 148 581 152 961 520 Príjmy z investícií, bankové a iné úroky 550 Príjmy za poskytnuté služby a práce atď. 4 172 4 172 551 Príjmy od tretích subjektov vo forme poskytnutých služieb alebo 14 524 13 627 897 570 Príjmy plynúce z vrátenia nesprávne vyplatených súm 4 843 122 4 759 117 84 006 571 Príjmy účelovo viazané na osobitný účel atď. 573 Ostatné príspevky a náhrady spojené s admin. 311 407 175 041 136 366 580 Rôzne náhrady 443 443 631 Príspevky v rámci schengenského acquis 8 875 8 875 900 Rôzne príjmy 1 765 1 765 Total 6 666 953 6 187 157 479 796

Príjmy, ktoré vznikli pred rokom 2010, pochádzajú hlavne z týchto zdrojov:

— 1,1 milióna EUR v súvislosti s prevodom dôchodkových práv (článok 411),

— 3,8 milióna EUR z nevyčerpania sumy určenej na cestovné výdavky delegácií členských štátov v roku 2008 (článok 570),

— 0,5 milióna EUR na údržbu a opravu IT vybavenia a softvéru (článok 570),

— 0,4 milióna EUR ako preplatenie výdavkov na právne zastupovanie (článok 570),

4.3. Výdavky v roku 2010

4.3.1. Prehľad plnenia rozpočtu v rokoch 2004 – 2010

Celková miera plnenia rozpočtu Rady/Európskej rady a Rady za posledných sedem rokov bola okolo 94 – 97 % (graf 1). Rozpočet Rady sa však v roku 2009 opravným rozpočtom č. 10/2009 k rozpočtu EÚ znížil o 40 miliónov EUR. Táto suma sa presunula v prospech európskeho plánu na oživenie hospodárstva (EERP) ako príspevok Rady.

Ako sa uvádza v grafe 1, platby počas rozpočtového roka sa v posledných rokoch zvyšovali, pričom celkové sumy prenesené do ďalšieho rozpočtového roka sa znižovali.

Graf 1

Celkové plnenie rozpočtu v rokoch 2004 – 2010

Prenesené rozpočtové prostriedky spadajú do dvoch hlavných kategórií: fungovanie inštitúcie a investície do budov. Prvá kategória sa vzťahuje na záväzky vyplývajúce zo zmlúv, ktoré sa riadne uzavreli pred koncom rozpočtového roku, no v prípade ktorých sa tovar ešte nedodal, a/alebo za ktoré sa do konca roka nedoručili faktúry.

Druhá kategória sa týka nadobudnutia budov GSR, ako je budova LEX, detské jasle a budova Résidence Palace. GSR dokázal v niekoľkých posledných rokoch na financovanie týchto nadobudnutí použiť úspory získané pri plnení rozpočtu. Tým sa zase výrazne znížili celkové náklady na stavebné projekty, a to najmä pokiaľ ide o platby úrokov.

V roku 2010 sa v rámci nadobudnutia budovy Résidence Palace uskutočnili dve platby: 15 miliónov EUR vo februári a 40 miliónov EUR v decembri.

4.3.2. Čerpanie rozpočtových prostriedkov podľa kategórií v roku 2010

Analýza výdavkov za rok 2010 sa uvádza na úrovni 12 najvýznamnejších kategórií výdavkov.

V tabuľke 9 je uvedený konečný rozpočet po uskutočnení presunov (stĺpec 2) s plnením rozpočtu z hľadiska rozpočtových záväzkov (stĺpec 3). Rozdiel medzi konečným rozpočtom a viazanými rozpočtovými prostriedkami zodpovedá sumám, ktoré sa nevyužili v rozpočtovom roku 2010.

Tabuľka 9

Prehľad plnenia rozpočtu v roku 2010 (podľa kategórií)

(v EUR) Kategória Rozpočet na rok 2010 (pôvodný) Rozpočet na rok 2010 (9) (konečný) Záväzky Miera plnenia Zrušené rozpočtové prostriedky 1 2 3 4 = 3/2 5 = 2 – 3 Plán pracovných miest 323 970 000 323 727 000 315 055 730 97,3 % 8 671 270 Výdavky na ostatných zamestnancov 23 512 000 23 512 000 21 480 604 91,4 % 2 031 396 Budovy (hlava II) 39 917 000 39 602 000 37 707 683 95,2 % 1 894 317 Informačné technológie (hlava II) 35 517 000 33 473 000 33 318 186 99,5 % 154 814 Výdavky na tlmočenie 92 740 000 65 254 740 56 155 695 86,1 % 9 099 045 Cestovné výdavky delegácií 36 792 000 31 707 760 24 823 821 78,3 % 6 883 939 Úradný vestník 5 115 000 4 415 000 4 415 000 100,0 % — Hlava III 35 939 000 36 169 000 31 729 080 87,7 % 4 439 920 Skupina pre reflexiu 533 000 533 000 353 857 66,4 % 179 143 Rôzne (hlava II) 18 517 000 14 158 500 12 816 290 90,5 % 1 342 210 Rezerva 6 000 000 6 000 000 6 000 000 Súčet (bez nadobudnutého majetku) 618 552 000 578 552 000 537 855 947 93,0 % 40 696 053 Nadobudnutý nehnuteľný majetok 15 000 000 55 000 000 55 000 000 100,0 % Celkový súčet 633 552 000 633 552 000 592 855 947 93,6 % 40 696 053

Celkové plnenie rozpočtu na rok 2010 vrátane zálohových platieb za budovu Résidence Palace predstavuje 93,6 %.

Rozdiel medzi odhadmi pôvodného rozpočtu a jeho plnením sa môže vysvetliť takto:

— V dôsledku nízkej miery obsadenosti pracovných miest v pláne pracovných miest [v priemere 92 % (10)] sa nečerpala suma vo výške 4,7 milióna EUR.

— Suma určená v rozpočte na rok 2010 na úpravu miezd založenú na odhade (2,2 %), ktorý uviedla Komisia, bola zjavne vyššia než skutočná úprava (0,1 %), o ktorej 20. decembra 2010 rozhodla Rada. Suma vo výške 4 milióny EUR preto nebola potrebná.

— Malo by sa však poznamenať, že úprava miezd platná od 1. júla 2009 (zvýšenie o 1,85 % alebo 8 miliónov EUR) sa zaplatila z rozpočtových položiek tejto kategórie. Plnenie rozpočtu v tejto kategórii by bez týchto platieb bolo bývalo nižšie o 2,5 %.

— Okolo 45 % (0,9 milióna EUR) z celkových úspor vo výške 2 milióny EUR v kategórii „Ostatné výdavky na zamestnancov“ vzniklo v dôsledku nižšieho čerpania nákladov súvisiacich s misiami. Menej platieb pre vyslaných národných expertov, zmluvných zamestnancov a ostatné externé služby viedlo k úsporám vo výške 0,6 milióna EUR. Okrem toho menšie požiadavky na činnosti, ako napríklad odborné vzdelávanie, predstavujú úspory vo výške 0,1 milióna EUR a požiadavky na lekárske služby predstavujú úspory vo výške tiež 0,1 milióna EUR.

— Nepoužitá suma vo výške 1,9 milióna EUR v kategórii výdavkov na budovy (v hlave II, bez budovy Résidence Palace) súvisí s posunutím časového plánu niektorých bezpečnostných úprav na rok 2011 (0,8 milióna EUR) a s menšími požiadavkami na ostatné zariadenie priestorov a inštalácie v priestoroch Rady (0,7 milióna EUR). Nižšie platby nájomného a nižšie platby v rámci zmlúv týkajúcich sa ochrany a stráženia vysvetľujú ďalších 0,2 milióna EUR.

— Suma 2,1 milióna EUR sa v rámci výdavkov na informačné technológie ušetrila v dôsledku menších potrieb v oblasti: — služieb poskytovaných externe a konzultácií (1,4 milióna EUR), — údržby a správy zariadení a softvéru (0,6 milióna EUR), — telekomunikácií (0,1 milióna EUR).

— Nevyčerpaná suma 36,6 milióna EUR na tlmočenie vyplýva: — z úspor vo výške 16,5 milióna EUR na všeobecné tlmočenie, — z nižšieho čerpania v rámci prostriedkov pridelených na tlmočenie na žiadosť podľa jednotlivých jazykov v celkovej výške 20,1 milióna EUR.

— Suma, ktorá bola k dispozícii na cestovné výdavky delegácií predstavovala po presunoch 50 miliónov EUR. Pôvodný rozpočet bol 36,8 milióna EUR, do ktorého sa presunula suma vo výške 13,2 milióna EUR z úspor finančných prostriedkov pridelených na tlmočenie na žiadosť (11). Keďže členské štáty museli vrátiť nepoužité prostriedky z minulých rokov, na následné platby sa v rozpočte na rok 2010 viazalo len 24,8 milióna EUR.

— Čerpanie rozpočtových prostriedkov na úradný vestník bolo o 0,7 milióna EUR (14 %) nižšie, než sa predpokladalo v rozpočte. Nižšie čerpanie je výsledkom novej zmluvy s Úradom pre publikácie (OP), na základe ktorej sa v roku 2010 znížila cena za stranu o 25 %.

— Relatívne nízku mieru čerpania v hlave III vysvetľujú tieto faktory: — oneskorenie vo vykonávaní projektu SESAME (2,8 milióna EUR), — nižšia potreba výdavkov súvisiacich s budovami (0,5 milióna EUR), — nižšia potreba výdavkov na misie a cestovných výdavkov zo strany delegácií a vyslaných národných expertov (0,4 milióna EUR).

V rámci celkového nižšieho čerpania rozpočtových prostriedkov bolo možné prerozdeliť okrem 15 miliónov EUR vyčlenených v rozpočte na zálohové platby súvisiace s budovou Résidence Palace ešte ďalších 40 miliónov EUR.

4.3.3. Úpravy rozpočtu v roku 2010

V rozpočtovom roku 2010 boli rozpočtové prostriedky rôznymi presunmi prerozdelené. V tabuľke 10 sa uvádzajú rozhodnutia, ktorými sa upravovali rozpočtové prostriedky v rokoch 2008 – 2010.

Tabuľka 10

Úpravy rozpočtu v roku 2008 – 2010

Úpravy Počet Typ Právny základ 2008 2009 2010 Opravný rozpočet Článok 29 NRP 0 1 0 Presun B Článok 22 NRP 72 46 47 Presun C Článok 22 NRP 3 2 2 Presund D Článok 24 NRP 1 0 0 Súčet 76 49 49

Cieľom presunov C, pri ktorých je informovaný rozpočtový orgán ( v súlade s článkom 22 ods.1 až 3 nariadenia o rozpočtových pravidlách), bolo posilnenie týchto položiek.

— Presun C1 z 29. októbra 2010: — údržba v budovách Rady (1 milión EUR), — bezpečnosť a stráženie budov (0,3 milióna EUR), — voda, plyn, elektrická energia a vykurovanie (0,1 milióna EUR).

— Presun C2 z 19. novembra 2010: — predbežné financovanie budovy Résidence Palace (40 miliónov EUR), — príspevky pre vyslaných národných vojenských expertov (0,2 milióna EUR).

Rozpočet Európskej rady a Rady bol v roku 2010 na základe článku 22 ods. 4 nariadenia o rozpočtových pravidlách upravený v rámci vlastného oddielu 47 presunmi B. Aj keď sa pri týchto presunoch nevyžaduje predchádzajúce informovanie rozpočtového orgánu, musia byť náležite odôvodnené, a to pokiaľ ide o riadky, z ktorých, aj do ktorých sa rozpočtové prostriedky majú presunúť.

V tabuľke 11 sa uvádza prehľad rozpočtových položiek, ktoré sa v roku 2010 rôznymi presunmi výrazne upravili (12).

Tabuľka 11

Rozpočtové položky, v ktorých v roku 2010 došlo k výrazným presunom

(v EUR) Položka/článok Názov Typ presunu Pôvodný rozpočet 2010 Presuny Konečné rozpočtové prostriedky Rozdiel 1102 Nároky, ktoré vyplývajú zo služobného poriadku a sú spojené s osobnou situáciou úradníka B 60 026 000 2 050 000 62 076 000 3 % 1106 Nároky, ktoré vyplývajú zo služobného poriadku a sú spojené s nástupom do služby, preložením alebo odchodom zo služby B 5 540 000 –2 050 000 3 490 000 –37 % 1200 Ostatní zamestnanci B 3 970 000 365 000 4 335 000 9 % 1201 Vyslaní národní experrti B 1 522 000 – 450 000 1 072 000 –30 % 2002 Nadobúdanie nehnuteľného majetku C 15 000 000 40 000 000 55 000 000 267 % 2003 Zariadenie priestorov C 4 160 000 – 900 000 3 260 000 –22 % 2010 Upratovanie a údržba B, C 14 378 000 1 411 500 15 789 500 10 % 2011 Voda, plyn,elektrická energuia a vykurovanie B, C 5 086 000 – 914 500 4 171 500 –18 % 2012 Bezpečnosť a stráženie budov B, C 8 410 000 367 000 8 777 000 4 % 2100 Nadobudnutie vybavenia a softvéru B, C 7 925 000 512 100 8 437 100 6 % 2101 Služby poskytované externe pri využívaní a prevádzke počítačových systémov B, C 17 996 000 – 540 100 17 455 900 –3 % 2102 Údržba vybavenia a softvéru B, C 4 953 000 –1 278 000 3 675 000 –26 % 2103 Telekomunikácie B, C 4 643 000 – 738 000 3 905 000 –16 % 211 Nábytok B, C 1 259 000 – 260 000 999 000 –21 % 2120 Nákup a výmena technického zariadenia a vybavenia B, C 2 635 000 –1 096 000 1 539 000 –42 % 2200 Cestovné výdavky delegácií B, C 36 792 000 –5 084 240 31 707 760 –14 % 2202 Výdavky na tlmočenie B, C 92 740 000 –27 485 260 65 254 740 –30 % 2204 Rôzne výdavky na interné zasadnutia B, C 3 956 000 –1 897 166 2 058 834 –48 % 2211 Úradný vestník C 5 115 000 – 700 000 4 415 000 –14 % 3200 Nadobudnutie vybavenia a softvéru B 6 700 000 – 716 000 5 984 000 –11 % 3202 Údržba vybavenia a softvéru B 750 000 618 000 1 368 000 82 %

4.4. Prenesené rozpočtové prostriedky

4.4.1. Čerpanie rozpočtových prostriedkov prenesených z roku 2009

Ako sa uvádza v tabuľke 12, z roku 2009 sa do roku 2010 preniesla suma 41 miliónov EUR. Od roku 2007 sa každoročne prenášaná suma znížila z 55 miliónov EUR na 41 miliónov EUR v roku 2009 (zníženie o 25 %).

Tabuľka 12

Čerpanie rozpočtových prostriedkov prenesených z roku 2009 (podľa kategórií)

(v EUR) Kategória Rozpočtové prostriedky prenesené z roku 2009 Platby v roku 2010 Miera plnenia Zrušené rozpočtové prostriedky 1 2 3 = 2/1 4 = 1 – 2 Plán pracovných miest 409 730 296 805 72,4 % 112 925 Výdavky na ostatných zamestnancov 2 906 972 1 966 167 67,6 % 940 805 Budovy (hlava II) 10 350 850 8 940 101 86,4 % 1 410 749 Informačné technológie (hlava II) 11 464 268 10 009 675 87,3 % 1 454 594 Výdavky na tlmočenie 4 758 739 4 404 471 92,6 % 354 268 Cestovné výdavky delegácií — — — Úradný vestník 2 091 851 1 265 854 60,5 % 825 998 Hlava III 6 706 915 5 490 672 81,9 % 1 216 243 Skupina pre reflexiu 46 556 34 441 74,0 % 12 115 Rôzne (hlava II) 46 556 34 441 74,0 % 12 115 Rezerva — — — Súčet 41 062 375 34 241 310 83,4 % 6 821 065

Miera čerpania rozpočtových prostriedkov prenesených z roku 2009 bola 83,4 %. Aj keď došlo v porovnaní s predchádzajúcim rokom k vyššiemu čerpaniu, stále sa celkovo nedosiahla očakávaná úroveň (viac ako 95 %).

Hlavnými dôvodmi nízkej miery čerpania sú:

— Čiastočné alebo úplné nevykonanie prác/nedodanie tovaru/neposkytnutie služieb, ktoré si počas tohto roka objednal GSR.

— Faktúry za vykonané práce/dodaný tovar/poskytnuté služby neboli ešte doručené. Treba vziať do úvahy, že toto nevyhnutne zaťaží rozpočet v budúcich rokoch.

4.4.2. Rozpočtové prostriedky prenesené z roku 2010 do roku 2011

Rozpočtové prostriedky prenesené z roku 2010 do roku 2011 predstavovali celkovo 49,8 milióna EUR, čo je o 8,7 milióna EUR viac ako v predchádzajúcom roku (tabuľka 13).

Tabuľka 13

Čerpanie rozpočtových prostriedkov prenesených z roku 2010 do roku 2011 (podľa kategórií)

(v EUR) Kategória Rozpočet na rok 2010 (pôvodný) Rozpočet na rok 2010 (13) (konečný) Záväzky Rozpočtové prostriedky prenesené do roku 2011 Miera prenesených rozpočtových prostriedkov 1 2 3 4 5 = 4/3 Plán pracovných miest 323 970 000 323 727 000 315 055 730 458 005 0,1 % Výdavky na ostatných zamestnancov 23 512 000 23 512 000 21 480 604 3 750 088 17,5 % Budovy (hlava II) 39 917 000 39 602 000 37 707 683 10 083 292 26,7 % Informané technológie (hlava II) 35 517 000 33 473 000 33 318 186 13 650 299 41,0 % Výdavky na tlmoenie 92 740 000 65 254 740 56 155 695 6 082 706 10,8 % Cestovné výdavky delegácií 36 792 000 31 707 760 24 823 821 — 0,0 % Úradný vestník 5 115 000 4 415 000 4 415 000 2 411 962 54,6 % Hlava III 35 939 000 36 169 000 31 729 080 8 449 665 26,6 % Skupina pre reflexiu 533 000 533 000 353 857 68 310 19,3 % Rôzne (hlava II) 18 517 000 14 158 500 12 816 290 4 807 312 37,5 % Rezerva 6 000 000 6 000 000 — Súčet (bez nadobudnutého majetku) 618 552 000 578 552 000 537 855 947 49 761 639 9,3 % Nadobudnutý nehnuteľný majetok 15 000 000 55 000 000 55 000 000 — Celkový súčet 633 552 000 633 552 000 592 855 947 49 761 639 8,4 %

Zdrojom zvýšenia prenesených súm v roku 2010 v porovnaní s rokom 2009 sú hlavne tieto kategórie:

— Ostatné výdavky na zamestnancov, najmä rozpočtové prostriedky na misie, zvýšenie o 1,1 milióna EUR.

— Informačné technológie (hlava II), najmä externé služby a konzultanti, zvýšenie o 2,1 milióna EUR.

— Náklady na tlmočenie, zvýšenie o 1,3 milióna EUR.

— Výdavky súvisiace s IT v hlave III, zvýšenie o 2,5 milióna EUR.

— Rôzne (hlava II): obnova multimediálneho zariadenia v konferenčných miestnostiach, zvýšenie o 1 milión EUR.

4.5. Pripísané príjmy

4.5.1. Pripísané príjmy, ktoré vznikli pred rokom 2010

Suma pripísaných príjmov, ktoré vznikli pred rokom 2010 predstavovala 41,7 milióna EUR. Z tejto sumy bolo viazaných 40 miliónov a 1,7 milióna EUR sa prenieslo do roku 2011 (tabuľka 14). Disponibilná suma na konci rozpočtového roka 2010 bola o 70 % (4,3 milióna EUR) nižšia ako v roku 2009. Napriek pozitívnemu vývoju v čerpaní pripísaných príjmov pred rokom 2010, by sa táto suma mala na konci rozpočtového roka v zásade rovnať nule (nariadenie o rozpočtových pravidlách, článok 10).

Tabuľka 14

Čerpanie pripísaných príjmov, ktoré vznikli pred rokom 2010 (podľa kategórií)

(v EUR) Kategória Pripísané príjmy pred rokom 2010 Záväzky Disponibilné pripísané príjmy 1 2 3 = 1 – 2 Plán pracovných miest 1 813 471 1 813 471 — Výdavky na ostatných zamestnancov 3 015 226 2 172 592 842 634 Budovy (hlava II) 1 686 125 1 634 793 51 332 Informačné technológie (hlava II 2 003 020 1 725 134 277 886 Výdavky na tlmočenie 9 866 351 9 866 351 — Cestovné výdavky delegácií 18 982 681 18 982 681 — Úradný vestník 307 413 307 413 — Hlava III 1 594 362 1 086 505 507 857 Rôzne (hlava II) 2 464 554 2 399 937 64 617 Rezerva — — — Súčet 41 733 201 39 988 877 1 744 325

Sumy, ktoré boli k dispozícii na konci roka 2010, sa týkajú hlavne:

— ostatných výdavkov na zamestnancov, ktoré súvisia s detskými jaslami a centrami, 0,7 milióna EUR,

— informačných technológií, najmä externých služieb a konzultantov, 0,3 milióna EUR,

— hlavy III, finančných prostriedkov na cestovné výdavky delegácií v rámci SBOP/PSDC, 0,5 milióna EUR.

4.5.2. Pripísané príjmy, ktoré vznikli v roku 2010

Pripísané príjmy, ktoré vznikli v roku 2010, predstavovali spolu 32 miliónov EUR (tabuľka 15). Z tejto sumy sa počas rozpočtového roka použilo 4,7 milióna EUR a suma vo výške 27,3 milióna EUR sa v súlade s článkom 10 nariadenia o rozpočtových pravidlách preniesla do roku 2011.

Tabuľka 15

Čerpanie pripísaných príjmov, ktoré vznikli v roku 2010 (podľa kategórií)

(v EUR) Kategória Pripísané príjmy v roku 2010 Záväzky Disponibilné pripísané príjmy 1 2 3 = 1 – 2 Plán pracovných miest 1 230 778 1 230 778 Výdavky na ostatných zamestnancov 1 216 173 7 865 1 208 308 Budovy (hlava II) 978 547 356 001 622 546 Informačné technológie (hlava II) 892 045 191 624 700 421 Výdavky na tlmočenie 2 227 077 2 227 077 Cestovné výdavky delegácií 23 359 896 3 654 819 19 705 077 Úradný vestník 250 228 250 228 Hlava III 1 038 349 49 673 988 675 Rôzne (hlava II) 837 496 425 038 412 459 Rezerva — — — Súčet 32 030 590 4 685 020 27 345 569

Väčšia časť (76 %) pripísaných príjmov sa týka cestovných výdavkov delegácií (23,4 milióna EUR v hlave II a 0,9 milióna EUR v hlave III). Suma 2,2 milióna EUR čerpaná na tlmočenie pochádza z navýšenia platieb pre určité jazyky.

Zostávajúca suma sa týka hlavne súm, ktoré vrátili iné inštitúcie v súvislosti s rôznymi činnosťami a systémami, ako je napríklad účasť na spoločnom finančnom systéme s Radou, príspevky na umiestnenie v detských jasliach Rady a ostatné príspevky a náhrady súvisiace s administratívnou činnosťou Rady.

(1) Článok 316 ZFEÚ: „Výdavky Európskeho parlamentu, Európskej rady a Rady, Komisie a Súdneho dvora sú uvedené v osobitných častiach rozpočtu, čo nevylučuje zvláštnu úpravu určitých spoločných výdavkov.“

(2) Inflácia v rokoch 2009 – 2010: 2,0 %; mzdové úpravy a finančné prostriedky na tlmočenie: 2,2 %.

(3) V roku 2009 sa rezerva znížila o 1,06 milióna EUR z dôvodu financovania práce skupiny pre reflexiu.

(4) Opravný list (15639/1/09) k predbežnému návrhu rozpočtu Rady na rozpočtový rok 2010 viedol k celkovým dôsledkom vo výške 25 miliónov EUR, ktoré sú súčtom 23,5 milióna EUR vyplývajúcich zo zvýšenia + 1,5 milióna EUR, čo je suma osobitne vyčlenená z celkovej rezervy vo výške 2,5 milióna EUR.

(5) Konečný rozpočet po odpočítaní 40 miliónov EUR pre európsky plán na oživenie hospodárstva v decembri 2009 predstavoval 563 miliónov EUR.

(6) 6 samitov Európskych rád a 1 samit s hláv štátov a predsedov vlád eurozóny v roku 2010.

(7) Smernica Európskeho parlamentu a Rady o boji proti oneskoreným platbám v obchodných transakciách [KOM(2009) 126 v konečnom znení].

(8) Dokument 14329/10 FIN 428: Opravný list č. 1 k návrhu rozpočtu na rok 2011.

(9) Zahŕňa vnútorné prerozdelenie rozpočtových prostriedkov.

(10) Priemerná miera obsadenosti v roku 2009 predstavovala 91 %. Na príslušné rozpočtové prostriedky sa v obidvoch rokoch uplatnilo paušálne zníženie vo výške 7 %.

(11) GSR v súlade s rozhodnutím č. 111/07 presúva 66 % nepoužitých prostriedkov na prídely na cestovné výdavky delegátov, ktoré sa použijú počas toho istého rozpočtového roka. V roku 2010 predstavovala táto suma 13,2 milióna EUR.

(12) Čistá suma prevyšuje 250 000 EUR.

(13) Zahŕňa vnútorné prerozdelenie rozpočtových prostriedkov.